《自湖尾至欧崎村一丘松竹步入其间乃白莲堂有》
宋代·丘葵

笑踏冬晴过一村，谁家松竹护柴门。
初来犹似行婆室，良久方知鹿苑园。
煮茗相邀论白业，据梧不觉到黄昏。
娟娟梅树梢头月，不待开花已断魂。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。